stanford-oval/wikipedia huggingface dataset:
גראהם קוקסון
חייו המקצועיים > העבודה עם בלר

גראהם קוקסון למד אמנות בקולג' גולדסמית' שבלונדון במשך שנתיים עד שבחר להפסיק את לימודיו עקב הצלחתה הגוברת של להקתו, 'סימור', שמאוחר יותר שינתה את שמה ל'בלר'. את סגנונו הייחודי של קוקסון אפשר לשמוע בשירים כמו Beetlebum ו-You're So Great (שניהם מהאלבום Blur משנת 1997), כאשר האחרון הוא השיר הראשון שהקליט גראהם לבדו כאשר היה עדיין חבר בלהקה. שיר בולט נוסף מתקופתו בלהקה הוא Coffee & TV מהאלבום '13'.
חייו המקצועיים > העבודה עם בלר > עזיבת בלר

בשנת 2002 עזב קוקסון את הלהקה עקב מחלוקות עם שאר החברים. תרומתו האחרונה לבלר הייתה שיר בשם Battery In Your Leg הסוגר את אלבומה של הלהקה מ-2002, Think Tank.
בשנת 2004 נפוצה שמועה כי קוקסון חוזר ללהקה, אך שני הצדדים הכחישו את הידיעה. קוקסון הדגיש ואמר כי אמנם הייתה להם פגישה נעימה (לאחר שנתיים שלא נפגשו), אך החלטתו לא לחזור ללהקה היא סופית ויציבה.
חייו המקצועיים > קריירת הסולו

קוקסון הספיק להוציא שלושה אלבומי סולו כשהיה חבר בבלר. אלבומו הראשון של קוקסון יצא בלייבל הפרטי שלו, Transcopic בשנת 1998 בשם The Sky Is Too High. הסגנון המוזיקלי של האלבום היה ערבוב של מוזיקת פולק בריטית וגאראג' רוק בסגנון שנות ה-60. שנה לאחר מכן, ב־1999, יצא האלבום The Golden D בעל הסאונד הקיצוני יותר, ולאחריו Crow Sit On Blood Tree בשנת 2001 בעל הצליל המהורהר יותר המושפע מאמנים כבוב דילן וניק דרייק.
לאחר שעזב את הלהקה ועבר לעבודת סולו בלבד, הוציא קוקסון את The Kiss of Morning ב-2002. אלבום זה נחשב לנגיש ביותר מבין אלבומיו של קוקסון עם הסינגל Escape Song שהציג שילוב מעניין בין אוקטופוס של סיד ברט ולהקת הרוק המתקדם The Nice.
ב־2004 הוציא קוקסון את Happiness In Magazines שהופק על ידי המפיק-לשעבר של בלר, סטיבן סטריט. אלבום זה זכה להצלחה הגדולה ביותר מבין אלבומיו של קוקסון עד היום, והוא אף קיבל עליו את פרס ה־NME לאמן הסולו הטוב ביותר לשנת 2005.
ב-2006 הוציא גראהם את "Love Travels at Illegal Speeds". אלבום הממשיך את סגנון אלבומו הקודם, והופק שוב עם שותפו מימי בלר סטיבן סטריט.
ב-2009 הוציא קוקסון את "The Spinning Top", אלבומו השביעי שהופק שוב על ידי סטיבן סטריט. האלבום עוסק בסיפורו של אדם מלידתו ועד מותו. קוקסון חוזר באלבום הזה אל הסגנון המוזיקלי שאפיין את אלבומיו הראשונים, מוזיקת פולק בריטית וגאראג' רוק בסגנון שנות ה-60.
דיסקוגרפיה > אלבומי סטודיו

1998 - The Sky Is Too High - הגיע למקום השלושים ואחד במצעד הבריטי.
2000 - The Golden D
2001 - Crow Sit On Blood Tree
2002 - The Kiss Of Morning
2004 - Happiness In Magazines - הגיע למקום התשעה עשר במצעד הבריטי.
2006 - Love Travels at Illegal Speeds
2009 - The Spinning Top
2012 - A+E
דיסקוגרפיה > אוספים

Live At The Zodiac - הקלטה קצרה ל הורדה בלבד.
דיסקוגרפיה > סינגלים

Thank God For The Rain/You Will Never Be - 2001 - הגיע למקום התשעים ושניים.
2002 - Escape Song/Mountain of Regret - הגיע למקום התשעים ושישה.
2004 - Freakin' Out - הגיע למקום השלושים ושבעה.
2004 - Bittersweet Bundle of Misery - הגיע למקום העשרים ושניים.
2004 - Spectacular - הגיע למקום השלושים ושניים.
2004 - Freakin' Out/All Over Me - הגיע למקום התשעה עשר.
דיסקוגרפיה > די.וי.די

2005 - Live at the Zodiac
גראהם קוקסון בהופעה, 2007
טריפוליטאית יהודית

| --- | --- |
 מדינות:  ישראל ישראל איטליה איטליה
 אזורים:  בעיקר בקרב קהילות יהודי לוב בישראל ובאיטליה
 דוברים:  35,000
 שפת אם:  35,000
 כתב:  אלפבית עברי, אלפבית ערבי, סוליטריאו
 משפחה:  שפות אפרו-אסיאתיות שפות שמיות שפות שמיות מרכזיות שפות ערביות ערבית ערבית מגרבית ערבית לובית (על שלל הניבים) טריפוליטאית יהודית (עם מספר ניבים שונים)
 לאום:  יהודים
 קוד ISO 639-3:  yud 
 ראו גם:  שפה • כתב • רשימת שפות
 
טריפוליטאית יהודית היא קבוצה של ניבים יהודיים של נבי הערבית לובית (אנ') אשר דוברו בקרב יהודי לוב (בהתאם למקום מגוריו), בחיי היום יום בינם לבין עצמם.
הטריפוליטאית היהודית שונה מהשפה שדיברו תושבי לוב הלא יהודים, ובה מגוון ביטויים ייחודי השאול מהעברית ומן התרבות היהודית, וכן מילים מהשפות האיטלקית והאנגלית מהתקופה בה איטליה ובריטניה שלטו על לוב.
כיום ניתן למצוא דוברי שפה זו בישראל ובאיטליה. השפה מכונה על ידי היהודים יוצאי טריפולי "טרבלסיה" וחלק קטן גם מכנים אותה "ערָאבּי".
הגיית השפה

בטריפוליטאית ישנן חמש תנועות a e i o ו-u. האותיות נהגות כמו האותיות הערביות כפי שנהגו במקורן, למעט ت שנהגית ch, ث שנהגית t. אין הבחנה בין د לذ ושתיהן נהגות d. בטריפוליטאית לעומת ניבים אחרים של ערבית יש הבחנה ברורה מאוד בין הצלילים ג, ג' וז' משום שמשתמשים בשלושת הצלילים האלה כצלילים נפרדים, והחלפה ביניהם תביא לשינוי משמעות.
הקהילה הטריפוליטאית שגרה כיום בדלתון היא היחידה שהוגה את האות ت כמו ת רגילה ואינם מבחינים בין ت לאות ث.
השימוש באותיות ערביות נעשה לצורך הבהרה בלבד, בטריפוליטאית כותבים באותיות עבריות לרוב.
לקריאה נוספת

Shumikazu Yoda, The Arabic dialect of the Jews of Tripoli (Libya), grammar, text and glossary, Wiesbaden: Harrassowitz Verlag, 2005.
המזכיר הצבאי של שר הביטחון

| --- | --- |

 איוש נוכחי:  תת-אלוף גיא מרקיזנו
 תאריך כניסה לתפקיד:  17 במאי 2023
 דרגה:    תת-אלוף
 ייסוד המשרה:  1967
 איוש ראשון:  יהושע רביב
 
המזכיר הצבאי של שר הביטחון הוא יועצו של שר הביטחון של ישראל לענייני צבא וביטחון.
מאפייני התפקיד

המזכיר הצבאי הוא קצין בדרגת תת-אלוף. תפקיד המזכיר הוא להוות כחוליה המקשרת בין הצבא, שירות הביטחון הכללי והמוסד לבין משרד הביטחון. המזכיר מרכז את המידע המודיעיני והמבצעי ומתדרך את שר הביטחון בהתרחשויות השונות. בנוסף משמש המזכיר כיועץ השר מטעם הצבא ובקשות הצבא מופנות אליו. כמו כן, המזכיר מייצג את שר הביטחון בדיונים צבאיים שונים. בעת כניסת שר חדש לתפקיד, אחריות החפיפה הביטחונית מוטלת על המזכיר.
המזכירים הצבאיים של שר הביטחון

| תמונה | שם | תקופת כהונה | תחת שר הביטחון | יחידת מקור | הערות |
| --- | --- | --- | --- | --- | --- |
|  | תא"ל יהושע רביב | 1967 - 1974 | משה דיין |  חטיבת גולני |  מלחמת ששת הימים  מלחמת יום הכיפורים |
|  | תא"ל אריה בראון | 1974- 1977 | שמעון פרס |  |  מבצע יונתן |
|  | אל"ם אילן תהילה | 1977 -1981 | עזר ויצמן, מנחם בגין |  |  תקיפת הכור הגרעיני בעיראק |
|  | סא"ל עודד שמיר | 1981 - 1983 | אריאל שרון |  אגף המודיעין | שימש כשלישו הצבאי ומ"מ המזכיר הצבאי של שר הביטחון מלחמת לבנון הראשונה |
|  | תא״ל דני יתום | 1983 - 1985 | משה ארנס |  סיירת מטכ"ל |  |
|  | תא"ל חגי רגב | 1985 - 1987 | יצחק רבין |  חיל השריון |  |
|  | תא"ל אלקנה הרנוף | 1987 - 1989 | יצחק רבין |  חטיבת הצנחנים |  |
|  | תא"ל יקותיאל מור | 1989 - 1990 | יצחק רבין, משה ארנס |  אגף המודיעין |  |
|  | תא"ל ירמי אולמרט |  | משה ארנס |  חיל השריון | בתקופת מלחמת המפרץ |
|  | אלוף דני יתום | 1993 - 1996 | יצחק רבין, שמעון פרס, משה ארנס |  סיירת מטכ"ל | כמזכיר צבאי של ראש הממשלה יצחק רבין ושמעון פרס |
|  | תא"ל יעקב עמידרור | 1996 - 1998 | יצחק מרדכי |  אגף המודיעין |  |
|  | תא"ל דן הראל | 1998 - 1999 | יצחק מרדכי, משה ארנס, אהוד ברק |  חיל התותחנים |  |
|  | תא"ל גדי איזנקוט | 1999 - 2001 | אהוד ברק, בנימין בן אליעזר |  חטיבת גולני | נסיגת צה"ל מרצועת הביטחון |
|  | תא"ל מיכאל הרצוג | 2001 - 2004 | בנימין בן אליעזר, שאול מופז |  אגף המודיעין |  האינתיפאדה השנייה |
|  | תא"ל איתן דנגוט | 2004 - 2009 | שאול מופז, עמיר פרץ, אהוד ברק |  חיל התותחנים |  מלחמת לבנון השנייה  תקיפת הכור הגרעיני בסוריה  מבצע עופרת יצוקה |
|  | תא"ל מישל בן ברוך | 2009 - 2012 | אהוד ברק |  חיל התותחנים |  מבצע עמוד ענן |
|  | תא"ל יצחק תורג'מן | 2012 - 2013 | אהוד ברק, משה יעלון |  חיל השריון |  |
|  | תא"ל יאיר קולס | 2013 - 11 באוקטובר 2018 | משה יעלון, אביגדור ליברמן |  אגף המודיעין |  מבצע צוק איתן |
|  | תא"ל עופר וינטר | 11 באוקטובר 2018 - 2 ביולי 2020 | אביגדור ליברמן, בנימין נתניהו, נפתלי בנט, בני גנץ |  חטיבת גבעתי |  |
|  | תא"ל יקי דולף | 2 ביולי 2020 - 17 במאי 2023 | בני גנץ, יואב גלנט |  חטיבת הצנחנים |  מבצע שומר החומות  מבצע עלות השחר  מבצע מגן וחץ |
|  | תא"ל גיא מרקיזנו | 17 במאי 2023[דרוש מקור] ואילך | יואב גלנט, ישראל כ"ץ |  חיל התותחנים |  מבצע בית וגן  טבח שבעה באוקטובר  מלחמת חרבות ברזל |
ראו גם

מזכיר צבאי
המזכיר הצבאי של ראש הממשלה
יאיר יונה

| --- | --- |
יאיר יונה, 2016
יאיר יונה, 2016
 לידה:  11 במרץ 1981 (בן 43) ישראל
 מוקד פעילות:  ישראל 
 תקופת הפעילות:  מ-2005
 מקום לימודים:  מכון SAE 
 סוגה:  מוזיקה פסיכדלית, פולק, מוזיקה נסיונית, אמביינט, בלוז, ג'אז, אוונגרד, טכנו, קראוטרוק
 שפה מועדפת:  עברית 
 כלי נגינה:  בס; גיטרה אקוסטית (6 ו-12 מיתרים, וגיטרת סלייד)
 yairyona.net
 
יאיר יונה (נולד ב-11 במרץ 1981) הוא מוזיקאי-יוצר, יזם ומפיק, נגן בס, גיטרה אקוסטית (6 ו-12 מיתרים, וגיטרת סלייד). כותב מוזיקה המושפעת מפסיכדליה, ממוזיקה נסיונית, מפולק, מבלוז, ממוזיקה מסרטים, ומאמביינט.
דיסקוגרפיה > אלבומי סולו

Remember – אנובה מיוזיק (2009) / (Strange Attractors Audio House (2010.
World Behind Curtains – אנובה מיוזיק (2010) / (Strange Attractors Audio House (2011.
חרב - 2016.
דיסקוגרפיה > אלבומים בהרכבים > עם Jet Sam

Remote - 2006
דיסקוגרפיה > אלבומים בהרכבים > עם פונץ'

פינוקיו – (2007)
דיסקוגרפיה > אלבומים בהרכבים > עם Buffalos

Buffalos - 2009
דיסקוגרפיה > אלבומים בהרכבים > עם Farthest South

Omens & Talismans – 2012
Spheres & Constellations - 2014
נעורים – (2014)
דיסקוגרפיה > פסקולים

זמן משפחה – (במאי: ניצן גלעדי) – 2012
גוף – (במאית: לילך מרקמן) – 2017-2016
דיסקוגרפיה > קטעים באוספים

השיר משעמם ב"מסע אספלט" משירי סשה ארגוב - 2011
Imaginational Anthem Vol.5 – Tumpkins Square - 2012 - קטע בשם Rivers Gone Badly Wrong
Basket Full of Dragons – A Tribute To Robbie Basho - 2016 – עם הקטע Khalil Gibran
דיסקוגרפיה > הקלטות נוספות

השתתף בהפקה המוזיקלית, בהופעות ובהקלטות אלבומיה של ירונה כספי:
הירקון 51 – 2008
אגו - 2010
הערות שוליים

↑  מיכאל הנדלזלץ, שעתנו היפה כבר כמעט מאחורינו, באתר הארץ, 25 באוקטובר 2006
↑  מאה האתרים הטובים בישראל: כך בחרנו, באתר ‏מאקו‏, 3 בינואר 2013
↑  עינב שיף‏, יאיר יונה עוזב את אנובה - וואלה תרבות, באתר וואלה, 26 ביולי 2010
↑  נויה כוכבי, גשר המיתרים של יאיר יונה, באתר הארץ, 16 באפריל 2009
↑  בן שלו, עידן רייכל ויאיר יונה מצאו את הצליל, באתר הארץ, 2 במרץ 2012
↑  "Hopscotch Announces 2011 Artists and Authors Series". New Raleigh.
↑  עמי פרידמן, רון דהן: צלקות המלחמה מטופלות במוזיקה, באתר ynet, 4 במאי 2014
↑  "Imaginational Anthem vol. 5". Tompkins Square label.
↑  "ניסיון לפצח את הישראליות": תומר שרון ויאיר יונה במופע חדש, אתר tel-avivtimes.com, אוגוסט 2016.
↑   איתמר זהר, הצלילים שלא נשמעו במלחמת יום הכיפורים, באתר הארץ, 12 ביולי 2016
| --- | --- |
בקרת זהויות :  NLI: 987007296110805171  ISNI: 0000 0004 0268 3917  LCCN: n2011083790  VIAF: 298722464   WorldCat (עם VIAF): 298722464
רצח שקד שלחוב

רצח הנערה שקד שלחוב הוא רצח על רקע פלילי שאירע ב-20 ביולי 2003 באשקלון, בו נורתה בראשה שקד שלחוב, בת 16, עקב טעות בזיהוי, כאשר נקלעה לחיסול חשבונות בין עבריינים. העבריינים מאיר ז'אנו, ישראל גנון ודוד צפיר תכננו לחסל את העבריין שלום דומרני, שעימו היו מסוכסכים וחשבו בטעות כי דומרני נמצא ברכב שבו נסעה שלחוב. הרצח הכה בתדהמה את הציבור ואת המשטרה, מכיוון ששלחוב הייתה הנרצחת הבלתי מעורבת הראשונה במלחמת כנופיות הפשע.
רקע

הרקע לרצח הוא סכסוך בעסקי הכרייה הלא חוקית בחולות אשקלון. מישל ז'אנו ואחיו יגאל, וישראל גנון ואחיו מאיר עמדו בראש עסקי הכרייה הלא חוקית. דומרני דרש לקבל חלק מהרווחים, ובשלב מסוים היחסים בין דומרני לז'אנו התדרדרו ונפתחה מלחמת כנופיות בין הצדדים. בינואר 2003 חוסל על ידי רעולי פנים מאיר גנון, אחיו של ישראל. האצבע הופנתה כלפי דומרני, וז'אנו וגנון ביקשו לנקום על הרצח ולחסל את דומרני, אך עקב טעות בזיהוי רצחו את שלחוב. יגאל ז'אנו, אחיו של מישל, חוסל בספטמבר 2004 כתוצאה מפיצוץ ברכבו.
הרצח

ב-20 ביולי 2003 הצטיידו ז'אנו וגנון ברובה גליל לצורך חיסולו של דומרני. הם הכינו מארב, ובמקביל צוות נוסף עקב אחר דומרני ודיווח על תנועותיו. בסמוך לשעה 22:30 דיווח הצוות כי הבחין בדומרני נוהג ברכב מסוג סוזוקי, יחד עם שלושה מחבריו. הם דיווחו על כך לז'אנו וגנון. שני העבריינים נסעו לכיוון העיר אשקלון, לצורך חיסולו של דומרני. בזמן שעשו את דרכם לאזור החיסול המתוכנן, נהג רכב הסוזוקי, יניב רווח, הוריד מהרכב את דומרני וחבריו ואסף את ידידתו שקד שלחוב, וחברתה דנית שמש.
כאשר הבחינו ז'אנו וגנון ברכב הסוזוקי, הם נצמדו אליו ותוך כדי נסיעה ירה גנון צרור יריות לעבר רכב הסוזוקי. הירי כוון למושב הרכב שלצד הנהג בו אמור היה לשבת דומרני, אך בפועל ישבה בו שלחוב. חלונות הרכב היו כהים כך שהם לא יכלו לזהות מראש את מטרת הירי. כל יושבי הרכב נפגעו מהירי. שלחוב, שישבה ליד הנהג, נפגעה מכדור שפגע בראשה. היא נפצעה באורח אנוש ומתה מפצעיה בבית החולים ברזילי. נהג הרכב וחברתה של שלחוב נורו בכתף, ונפגעו באורח קל עד בינוני. לאחר הירי ירדו ז'אנו וגנון מהרכב וראו שדומרני לא נמצא ברכב. הם הבינו את הטעות וברחו משם בנסיעה מהירה.
חקירה ומשפט

לאחר הרצח הוטל צו איסור פרסום על מרבית פרטי הפרשה. פריצת הדרך הראשונה בחקירה הייתה באוקטובר 2003. באותה העת יניב רווח, נהג רכב הסוזוקי הותקף ונחטף על ידי ז'נו, גנון וצפיר, וזאת מכיוון שהם חששו שהוא יקשור אותם לרצח. המשטרה עקבה אחרי החשודים והצליחה לסכל את החטיפה. נגד ז'אנו וגנון הוגש כתב אישום על חטיפה ולאחר מכן הם החלו לרצות את עונש המאסר. פריצת הדרך השנייה התרחשה בתחילת שנת 2004, כאשר העבריין ירון סנקר נעצר בנתב"ג במהלך ניסיון הימלטות מהארץ. סנקר קשר את ז'אנו וגנון לרצח. ביולי 2004 הודיעה המשטרה על פענוח הרצח, לאחר שהוגש כתב אישום נגד החשודים ברצח, ז'אנו וגנון.
במסגרת כתב האישום, שהוגש בבית המשפט המחוזי בבאר שבע הואשמו ז'אנו וגנון גם בניסיון רצח חברו של דומרני, שי בן אמו, כחודש וחצי לפני רצח שלחוב, במהלך ניסיון לחסל את דומרני בבית מגוריו.
במסיבת העיתונאים שהתקיימה בעקבות הפענוח, אמר משה קראדי, מפקד מחוז דרום, זמן קצר לפני שנכנס לתפקידו כמפכ"ל: "בניגוד למקרים אחרים, הרוצחים לא התגאו במעשיהם ונקשר קשר שתיקה סביבו - מה שהקשה על החוקרים".
עקב הלכת קינזי, המשפט נעצר למשך שנתיים, כיוון שעל פי הלכה זו, ירון סנקר לא יכל להעיד במשפט הרצח של שלחוב עד לסיום משפטו. בעקבות עתירה של מדינת ישראל, שהוגשה בגלל חשש שהנאשמים ישוחררו עקב עינוי דין, עתירה בה לקחו חלק הוריה של שלחוב, בוטלה באוקטובר 2006 הלכת קינזי. בעקבות ביטול הלכה זו חודש המשפט. בפברואר 2007 קבע בית המשפט העליון כי עקב הסחבת במשפט, שנבעה מהלכת קינזי, לא ניתן להאריך יותר את מעצרם של הנאשמים והם ישוחררו למעצר בית, מכיוון שזכותם לחירות גוברת על מסוכנותם. פרקליטות המדינה ערערה על ההחלטה, אך הערעור לא התקבל.
הנאשמים ברצח, מאיר ז'אנו וישראל גנון, זוכו מחמת הספק בבית המשפט המחוזי בשנת 2009, לאחר שבית המשפט קבע כי עדותו של סנקר אינה די אמינה וכי לא הוצגו מספיק ראיות מצד התביעה כדי שניתן יהיה להרשיע את ז'אנו וגנון. דוד צפיר, שהואשם בקשירת קשר לביצוע פשע וניסיון רצח, שוחרר עקב חוסר ראיות. אולם לאחר ערעור שהוגש לבית המשפט העליון, הורשעו ב-2010 ז'אנו וגנון ונגזר עליהם מאסר עולם. במרץ 2011 ניתן גזר הדין; ז'אנו וגאנו נידונו למאסר עולם ועוד 15 שנה, ונקבע כי הם יפצו את בני משפחת שלחוב בסכום של 258 אלף שקלים.
ב-2015, סנקר, הנידון לשני מאסרי עולם לאחר שהורשע ברצח כפול בהוד השרון, הציע למדינה עסקה במסגרתה ימסור מידע על נהג רכב המילוט שהוביל את הרוצחים, נהג שזהותו לא ידועה והוא לא נתפס עד היום, וזאת בתמורה להפחתה של לפחות מחצית מעונשו.
בעקבות הרצח

לאחר הזיכוי, נפלו הוריה של שלחוב קורבן לסחיטת כספים במרמה על ידי מיכאל זרגורוב, נוכל המוכר למשטרה, שטען שבידיו ראיות שיובילו להפללת הרוצחים. אביה של שלחוב, אמיר, הביע כעס על כך שהמדינה לא מכירה במשפחתו כנפגעת טרור: "מה ההבדל ביני, שאיבדתי בת חפה מפשע במלחמה של עבריינים, לבין משפחה שאיבדה את יקירה בפיגוע לאומני?". הוא הוסיף כי בכוונתו לפנות לרשויות כדי לקבל הכרה כזאת.
הערות שוליים

↑  שמוליק חדד, שקד בת ה-16 נרצחה במהלך "חיסול חשבונות", באתר ynet, 21 ביולי 2003
1 2 3 4  יובל אזולאי, ניר חסון, אחרי שנה: פוענח רצח שקד שלחוב בת ה-16 באשקלון, באתר הארץ, 22 ביולי 2004
↑  גיא פלג, ‏בלעדי: שיחת האיומים בין העבריינים שהובילה לרצח של שקד שלחוב ז"ל, באתר ‏מאקו‏, 13 בדצמבר 2010
↑  שמעון איפרגן, דנינו נגד דומרני: מי ינצח בקרב בין שני האשקלונים?, באתר nrg‏, 3 בינואר 2011
↑  שמוליק חדד ואבי כהן, אשקלון: חוסל יגאל ג'אנו, בכיר בעולם התחתון, באתר ynet, 8 בספטמבר 2004
↑  יוסי אסולין, פוענח רצח שקד שלחוב ז"ל, באתר nrg‏, 21 ביולי 2004
1 2  אסתי אהרונוביץ, מה בוער? מישהו מת?, באתר הארץ, 5 ביולי 2006
↑  שמוליק חדד, פרשת רצח מסועפת באשקלון: "יש חוטפים, אין חטוף", באתר ynet, 20 באוקטובר 2003
↑  יוסי אסולין, פוענח רצח שקד שלחוב ז"ל, באתר nrg‏, 21 ביולי 2004
↑  שמואל דקלו, ‏בג"ץ ביטל את "הלכת קינזי": נאשם יוכל להעיד במשפטו של שותף לעבירה טרם סיום משפטו, באתר גלובס, 8 באוקטובר 2006
↑  בג"ץ  11339/05 (ארכיון)
↑  ניר חסון, בגלל הסחבת: ישוחררו הנאשמים ברצח שלחוב, באתר הארץ, 19 בפברואר 2007
↑  הארץ, יניר יגנה, ישראל גנון ומישל ז'אנו, הנאשמים ברצח שקד שלחוב, זוכו מאשמה, באתר הארץ, 30 באפריל 2009
↑  אילנה קוריאל, זוכו שני הנאשמים ברצח הנערה שקד שלחוב, באתר ynet, 30 באפריל 2009
↑  טובה דדון, מאסר עולם לרוצחי הנערה שקד שלחוב, באתר ynet, 15 במרץ 2011
↑  רשות השידור (2015-06-24), מבט - רצח הנערה שקד שלחוב העד שהפליל את הרוצחים מציע מידע תמורת הקלות, נבדק ב-2017-07-18
↑  שגיא בשן, ‏הוריה של שקד שלחוב ז"ל נפלו קורבן לסחיטה, באתר ‏מאקו‏, 26 במאי 2009
משחקי האיים

משחקי האיים (באנגלית: Island Games) הם תחרות ספורט בין-לאומית המאורגנת על ידי איגוד משחקי האיים הבין-לאומי (IIGA).
היסטוריה

משחקי האיים החלו בשנת 1985 באי מאן. ג'פרי קורלט, מנהל המשחקים הראשון, הזמין איים רבים המהווים חלק מהממלכה המאוחדת להשתתף וכן איים נוספים ובהם איסלנד, מלטה, איי פארו, גרינלנד וסנט הלנה. 600 משתתפים מ-15 איים השתתפו בתחרות הראשונה. עלות המשחקים הגיעה ל-70,000 ליש"ט. בשל הצלחת האירוע הוחלט לשוב ולקיימו שנתיים לאחר מכן, ולאור הצלחת המשחקים, הם מתקיימים מאז מדי שנתיים.
איים מארחים

| שנה | משחקים | אי מארח | מדינה |
| --- | --- | --- | --- |
| 1985 | I | האי מאן האי מאן | בריטניה שטח חסות בריטי |
| 1987 | II | גרנזי גרנזי | בריטניה שטח חסות בריטי |
| 1989 | III | איי פארו איי פארו | דנמרק שטח אוטונומי של דנמרק |
| 1991 | IV | אולנד אולנד | פינלנד שטח אוטונומי של פינלנד |
| 1993 | V | האי וייט (תעלת למאנש) האי וייט | אנגליה מחוז באנגליה |
| 1995 | VI | גיברלטר גיברלטר | בריטניה טריטורייה בריטית |
| 1997 | VII | ג'רזי ג'רזי | בריטניה שטח חסות בריטי |
| 1999 | VIII | גוטלנד גוטלנד | שוודיה מחוז בשוודיה |
| 2001 | IX | האי מאן האי מאן | בריטניה שטח חסות בריטי |
| 2003 | X | גרנזי גרנזי | בריטניה שטח חסות בריטי |
| 2005 | XI | איי שטלנד איי שטלנד | סקוטלנד מחוז בסקוטלנד |
| 2007 | XII | יוון רודוס | יוון אי ביוון |
| 2009 | XIII | אולנד אולנד | פינלנד מחוז אוטונומי בפינלנד |
| 2011 | XIV | האי וייט (תעלת למאנש) האי וייט | אנגליה מחוז באנגליה |
| 2013 | XV | ברמודה ברמודה | בריטניה טריטוריה בריטית |
| 2015 | XVI | ג'רזי ג'רזי | בריטניה שטח חסות בריטי |
| 2017 | XVII | גוטלנד גוטלנד | שוודיה מחוז בשוודיה |
| 2019 | XVIII | גיברלטר גיברלטר | בריטניה טריטורייה בריטית |
| 2023 | XIX | גרנזי גרנזי | בריטניה שטח חסות בריטי |
| 2025 | XX | אורקני אורקני | סקוטלנד מחוז בסקוטלנד |
| 2027 | XXI | אנגלסי אנגלסי | ויילס מחוז בוויילס |
| 2029 | XXII | האי מאן האי מאן | בריטניה שטח חסות בריטי |
ענפי ספורט

המדינה המארחת בוחרת בין 12 ל-14 ענפי ספורט משתתפים, מבין הענפים הבאים:
- אתלטיקה קלה
- בדמינטון
- ג'ודו
- גולף
- התעמלות מכשירים
- טניס
- טניס שולחן
- טריאתלון
- כדורגל
- כדורסל
- כדורעף
- כדורת דשא
- סקווש
- מרוץ אופני כביש
- קליעה
- קשתות
- שחייה
- שיט
מדליות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מקום | אי | אי | זהב | כסף | ארד | סה"כ |
| 1 | ג'רזי ג'רזי | ג'רזי ג'רזי | 418 | 408 | 387 | 1203 |
| 2 | האי מאן האי מאן | האי מאן האי מאן | 343 | 333 | 353 | 1029 |
| 3 | גרנזי גרנזי | גרנזי גרנזי | 335 | 349 | 363 | 1047 |
| 4 | גוטלנד גוטלנד | גוטלנד גוטלנד | 208 | 173 | 170 | 551 |
| 5 | איי פארו איי פארו | איי פארו איי פארו | 162 | 155 | 183 | 500 |
| 6 | אולנד אולנד | אולנד אולנד | 153 | 160 | 134 | 447 |
| 7 | האי וייט (תעלת למאנש) האי וייט | האי וייט (תעלת למאנש) האי וייט | 150 | 138 | 182 | 470 |
| 8 | איי קיימן איי קיימן | איי קיימן איי קיימן | 65 | 44 | 49 | 158 |
| 9 | סארמאה סארמאה | סארמאה סארמאה | 60 | 72 | 71 | 203 |
| 10 | ברמודה ברמודה | ברמודה ברמודה | 56 | 54 | 64 | 174 |
| 11 | איסלנד איסלנד | איסלנד איסלנד | 50 | 45 | 41 | 136 |
| 12 | יוון רודוס | יוון רודוס | 50 | 43 | 43 | 136 |
| 13 | גיברלטר גיברלטר | גיברלטר גיברלטר | 44 | 48 | 74 | 166 |
| 14 | איי שטלנד איי שטלנד | איי שטלנד איי שטלנד | 37 | 52 | 81 | 170 |
| 15 | מנורקה מנורקה | מנורקה מנורקה | 28 | 25 | 33 | 86 |
| 16 | אורקני אורקני | אורקני אורקני | 19 | 31 | 37 | 87 |
| 17 | אנגלסי אנגלסי | אנגלסי אנגלסי | 19 | 30 | 38 | 87 |
| 18 | גרינלנד גרינלנד | גרינלנד גרינלנד | 15 | 19 | 26 | 58 |
| 19 | אי הנסיך אדוארד אי הנסיך אדוארד | אי הנסיך אדוארד אי הנסיך אדוארד | 6 | 6 | 9 | 21 |
| 20 | מלטה מלטה | מלטה מלטה | 6 | 2 | 2 | 10 |
| 21 | ההברידים החיצוניים (האיים המערביים) | ההברידים החיצוניים (האיים המערביים) | 3 | 5 | 13 | 21 |
| 22 | סרק סרק | סרק סרק | 2 | 8 | 6 | 16 |
| 23 | איי פוקלנד איי פוקלנד | איי פוקלנד איי פוקלנד | 1 | 5 | 11 | 17 |
| 24 | היטרה היטרה | היטרה היטרה | 1 | 2 | 0 | 3 |
| 25 | פרויה פרויה | פרויה פרויה | 1 | 1 | 2 | 4 |
| 26 | אולדרני אולדרני | אולדרני אולדרני | 0 | 2 | 3 | 5 |
| 27 | סנט הלנה סנט הלנה | סנט הלנה, אסנשן וטריסטן דה קונה | 0 | 0 | 2 | 2 |
| 27 | אסנשן | סנט הלנה, אסנשן וטריסטן דה קונה | 0 | 0 | 2 | 2 |
| 27 | טריסטן דה קונה | סנט הלנה, אסנשן וטריסטן דה קונה | 0 | 0 | 2 | 2 |
דגל מאיי פארו לרגל משחקי 1989: ענף החתירה
דגל מאיי פארו לרגל משחקי 1989: ענף הכדורגל
עמיחי (יישוב)

| --- | --- |
שלט הכניסה ליישוב
מדינה: ישראל ישראל
מחוז: יהודה ושומרון
מועצה אזורית: מטה בנימין
גובה ממוצע: ‎756 מטר
תאריך ייסוד: 2018
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 368 תושבים
 מפת מיקום  מפה דינמית   (למפת דרום השומרון מוגדלת) עמיחי(למפת דרום השומרון רגילה) עמיחי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמיחי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמיחי32°02′53″N 35°19′43″E﻿ / ﻿32.047990°N 35.328496°E﻿ / 32.047990; 35.328496  heמפת היישובים של מועצה אזורית מטה בנימין (in English: Mateh Binyamin Regional Council) באדום - עמיחי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

עמיחי היא התנחלות במתכונת של יישוב קהילתי דתי בגוש שילה, שנבנה עבור מפוני עמונה. היישוב מוקם על גבעה במזרח גוש שילה ומצפון לעמק שילה, בין שבות רחל לעדי עד. בגבעה סמוכה מתקיים מאז 2011 מאחז בשם "גאולת ציון".
היסטוריה

לפני פינוי עמונה הבטיח ראש ממשלת ישראל בנימין נתניהו להקים למפוני עמונה יישוב חדש אם מתווה הסדרת עמונה באמצעות נכסי נפקדים לא יצלח. בפברואר 2017 פורסם כי מפוני עמונה בחרו להקים את היישוב החדש בגבעה שבה נמצא המאחז "גאולת ציון", בה קיים שטח של כ-600 דונם אותו החשיבו ל"אדמות מדינה".
כחודש לאחר הפינוי פתחו מפוני עמונה בשביתת רעב במחאה על הסחבת בהקמת יישוב חדש למפונים. ב-30 במרץ 2017 אישר הקבינט המדיני-ביטחוני הקמת התנחלות חדשה בשם "עמיחי" למפוני עמונה בעמק שילה, בגבעה מזרחית ובסמוך לגאולת ציון. זהו היישוב היהודי הראשון שהוקם בשומרון מאז הסכמי אוסלו באישור הממשלה וקיבל סמל ישוב במשרד הפנים.
ב-20 ביוני 2017 החלו עבודות עפר בשטח להקמת היישוב, בהתאם לאישור היועץ המשפטי לממשלה, אף על פי שלא הושלמו תהליכי אישור תוכנית היישוב.
באוקטובר 2017 אישרה מועצת התכנון העליונה את פרסום תוכנית היישוב, ובכך נסללה הדרך להקמתו.
ב-21 בפברואר 2018 הוצבו ביישוב 36 קראוונים שנועדו למגורי התושבים עד להשלמת בניית בתי הקבע.
ב-25 במרץ 2018, אור לי' בניסן תשע"ח חובר היישוב לרשת החשמל ונכנסו לגור בו 25 משפחות ראשונות לקראת חג הפסח. למחרת ערכו התושבים טקס צנוע ובמהלכו בירכו 'ברוך מציב גבול אלמנה'.
בשנת 2019 החלו להיבנות בתי הקבע הראשונים ביישוב ועוד רבים נמצאים בשלבי תכנון.
ב-29 בדצמבר 2020 נחנך ביישוב המבנה הזמני של בית הכנסת, במעמד יו"ר החטיבה להתיישבות ישי מרלינג.
עתירות שנדחו

באוגוסט 2017 הגישו 13 פלסטינים הטוענים לבעלות על קרקעות באזור התנגדות לתוכנית הבנייה בידי המינהל האזרחי, בטענה שההקמה תפגע בנגישות לקרקעותיהם. באוקטובר 2017 נדחו התנגדויות אלה בידי המינהל האזרחי.
באוקטובר 2017, מיד לאחר שאישרה מועצת התכנון העליונה את פרסום תוכנית היישוב, הגישו פלסטינים וארגון יש דין עתירה לבג"ץ כנגד הקמת היישוב עמיחי, בהתבסס על טענות לבעלות על חלק מקרקעות היישוב. בינואר 2018 מחק בג"ץ את אחת העתירות וארגון יש דין משך את העתירה שהגיש. באוקטובר 2018 דחה בג"ץ את שתי העתירות הנוספות, שהוגשו נגד חלק מקרקעות היישוב, ונסללה הדרך לבנייה בכל רחבי היישוב.
מוסדות חינוך ביישוב

ביישוב פועלים מעון, גן ילדים ותלמוד תורה בשם "זמרת הארץ" בו לומדים כ-170 תלמידים בכיתות א'-ח' מעמיחי ומיישובי הסביבה.
גלריית תמונות

היישוב עמיחי במבט מאחיה
כרם גפן בכניסה לעמיחי
מבט על היישוב מדרום מערב
מאחז גאולת ציון

גאולת ציון הוא מאחז בגוש שילה שנמצא סמוך לעמיחי והוקם לפני היישוב עמיחי.